Wp/nth/Sling arra

A sling arra is a kyn ov arra win a smaa nick cutten intid at's hoyed win a lenth o string. It is ken'd as a Yorkshire arra, Dutch arra, or Swiss arra forby. Siccan like weapons includes thi amentum an thi atlatl.

Myekkin
Sling arras is offins myed at hyem. Thi arra shaft is aaweys myed oot o wood. A slit is cutten inti yen end an fleets is putten intid, an thi tithor end is gien a point or arra heed. Thi varra important nick or sclate grove is cutten inti thi shaft doonby thi fleets. Eftor thi fleets is inserteet, thi oppen end o thi slit is gart shut wi string or a rubber band ti prevent thi fleets faan oot.

Graithin an hoyin
For ti graith thi sling arra, thi thraaer uses a lenth o string at's langer nor thi arra itsel. A knot is teed at yen end o thi string, an this is putten inti thi nick or grove i thi arra shaft. Thi laive o thi string is then wunnen aroond thi shaft yen time, an is myed tiv align ower an abeun thi knot afore bein strecked doon ti thi arra heed. Thi string is gart nippy ti myek sure that thi end wi thi knot bides i thi nick, an thi laive is wunnen aroond thi thraaer's thraain han. Thi thraain han wi thi string wunnen aroond it sud be anear thi arra heed see thi thraaer can gripe thi end ont.

For ti thraa thi sling arra, thi arra is hadden ahint thi thraaer wi thi string kept teet. Thi thraaer then hoys thi arra like a javellin while keepin ahad o thi string. Thi string gies extra momentum ti thi arra an myeks it flee wi mair pooer. Thi arra can easily gan 50m.